Nr. L 131/32 De Europæiske Fællesskabers Tidende 13. S. 82 KOMMISSIONENS BESLUTNING af 13. april 1982 om fastslåelse af, at indførsel af apparatet »Jeol — Electron microscope, model Temscan-200CX« ikke kan ske med fritagelse for told efter den fælles toldtarif (82/293/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1798/7$ af 10. juli 1975 om fritagelse for told efter den fælles toldtarif ved indførsel af uddannelsesmæssigt, videnskabeligt eller kulturelt materiale ()), ændret ved forordning (EØF) nr. 1027/79 Ø,, under henvisning til Kommissionens forordning (EØF) nr. 2784/79 af 12. december 1979 om fastsæt- telse af gennemførelsesbestemmelserne til forordning (EØF) nr. 1798/75 ?), særlig artikel 7, og ud fra følgende betragtninger : Forbundsrepublikken Tyskland har i skrivelse af 24. september 1981 anmodet Kommissionen om at indlede den i artikel 7 i forordning (EØF) nr. 2784/79 fastsatte procedure for at afgøre, om apparatet »Jeol — Electron  microscope, model Temscan-200 CX«, bestemt til brug ved mikroskopisk undersøgelse af metal, keramik og højpolymerer samt specielt ved undersøgelse af struktur og gitterdefekter i polymerise- rede krystaller i fast tilstand, skal anses som et viden- skabeligt apparat, samt i bekræftende fald om der for tiden i Fællesskabet fremstilles apparater af tilsvarende videnskabelig værdi ; i overensstemmelse med artikel 7, stk. 5, i forordning (EØF) nr. 2784/79 er en ekspertgruppe, sammensat af repræsentanter fra alle medlemsstaterne, trådt sammen i Toldfritagelsesudvalget den 4. februar 1982 for at undersøge sagen ; () EFT nr. L 184 af 15. 7. 1975, s. 1. (å EFT nr. L 134 af 31. 5. 1979; s. 1. É) EFT nr. L 318 af 13. 12. 1979, s. 32. det fremgår af denne undersøgelse, at det drejer sig om et elektronmikroskop ; på grund af dets objeketive tekniske kendetegn, såsom opløsningsevnen, samt det formål, hvortil det skal anvendes, er dette apparat særlig egnet til videnska- belig forskning ; apparater af denne art anvendes i øvrigt især til videnskabelige formål ; det bør derfor anses for at være et videnskabeligt apparat ; ifølge oplysninger fra medlemsstaterne fremstilles der dog for tiden i Fællesskabet apparater af tilsvarende videnskabelig værdi og med samme anvendelsesformål som nævnte apparat; det gælder for apparatet »EM 400T« fremstillet af firmaet Philips Nederland BV, Boschdijk 525, NL-Eindhoven — VEDTAGET FØLGENDE BESLUTNING : Artikel 1 Indførsel af apparatet »Jeol — Electron microscope, model Temscan-200 CX«, der er omhandlet i Forbundsrepublikken Tysklands anmodning af 24. september 1981, kan ikke ske med fritagelse for told efter den fælles toldtarif. Artikel 2 Denne beslutning er rettet til medlemsstaterne. Udfærdiget i Bruxelles, den 13. april 1982. På Kommissionens vegne Étienne DAVIGNON Næstformand